**Referat af ordinær generalforsamling i FTK**

**Onsdag d. 9. april 2025 kl. 19.00  
Generalforsamlingen blev afholdt i FTK-klubhuset**

**Deltagere: Bestyrelsen (Kurt, Ulrik, Kenneth og Jette – afbud fra Tage) samt 13 antal medlemmer.**

**Dagsorden:**

1. Valg af dirigent
   * Bestyrelsen foreslog Preben Lunn som blev enstemmigt valgt.
2. Bestyrelsens beretning af det forløbende år, formandens beretning:

Efter skuffelsen havde lagt sig over kommunens manglende opbakning til vores Padel projekt kom 2024 sæsonen i gang. Som vanligt med mange gode arrangementer, og en del holdkampe for diverse turneringshold.

Klubbens kendetegn er og har altid været at danne rammen om socialt samvær i hyggelige omgivelser. Det mener jeg, at vi igen levede op til.

De økonomiske udfordringer fortsatte, og Bestyrelsen forsøger konstant at minimere udgifterne, og øge indtægterne. Et ret sort budgetteret underskud blev minimeret, og det selv om vi brugte et stort beløb på en nødvendig renovering af herrernes omklædningsrum.

Ungdomsafdelingen kører godt, selvom vi ikke kan mobilisere frivillige til området. Det skyldes først og fremmest vores træner Leo, som laver et fantastisk arbejde. Tak til ham. Sommer Camp som også i år afholdes i uge 31, blev overtegnet, og var en kæmpe succes. Sparekassen Sjælland sponserede 5.000 kr., som var en kæmpe hjælp til arrangementet. Desuden var CO\_Ro, Rema 1000 og Meny medsponsorer. Vi skylder alle vores sponsorer stor tak.

Spar Nord Fonden har doneret en ny boldmaskine, som kan tages i brug fra sæsonstarten. Stor tak til dem.

Torben Maler som mangeårige sponsor, og fra denne sæson også ”Dit Boligmiljø”. Velkommen som ny sponsor.

Vi har indgået en aftale med Kommunen om ansvarsfordelingen vedr. vedligehold af anlægget. Det er med udgangspunkt i de eksisterendes opgavers fordeling. Det har aldrig været nedskrevet før. Vi prøver selvfølgelig at få nye opgaver overført til kommunen, og de har accepteret, at betale vandudgifter til vanding.

Det er et faktum, at der er her i kommunen, er stor forskel mellem foreninger der har til huse i kommunens faciliteter og dem der ikke har. Det bliver et område vi prøver at påvirke, og et år med kommunevalg er nok det rette tidspunkt.

Tak til bestyrelsen for et godt samarbejde i den forgangne sæson. Tak til alle frivillige som står for arrangementerne og diverse holdledere.

Stor tak til Anita, som formår at holde klubhuset rent og hyggeligt.

1. Forlæggelse af revideret regnskab for det forløbne år til godkendelse, godkendt.
2. Behandling af indkomne forslag – vedtægtsændringer, der var ingen forslag ud over vedtægtsændringer.
3. Forlæggelse til godkendelse: budget og opdaterede vedtægter (var vedhæftet indkaldelse af GF) – idet fremmøde ikke var tilstrækkeligt for at kunne stemme, indkalder vi til ekstraordinær generalforsamling **onsdag 23.4. kl.18.30**, med ét punkt, nemlig vedtagelse af ændrede vedtægter.
4. Valg af medlemmer til klubbens bestyrelse
   * 3 bestyrelsesposter er på valg (Kurt, Tage, Ulrik) - Alle blev genvalgt
   * Henning trådte ud af bestyrelsen, tak for din store indsats i mange år.
5. Valg af 2 nye bestyrelsesmedlemmer:
   * Johan Hjortsberg ønskede at indgå i bestyrelsen, enstemmigt vedtaget
   * Et stort velkommen til Johan, vi er meget glade for at du ønsker at være med i bestyrelsen.
   * Vi mangler stadig en person i bestyrelsen.
6. Valg af revisor til at revidere klubbens regnskab for det løbende regnskabsår og valg af revisorsuppleanter, Tommy Hamann blev valgt som revisor, vi har ingen revisor suppleant.
7. Stigning kr. 100,00 årligt/Junior kontingent – dermed bliver prisen 1.100 kr./årligt
8. Eventuelt:
   * **Ny boldmaskine**, denne kan bookes under banebooking og koster 75,00 kr/time
   * **Kaffe**, for at spare på udgifterne, har bestyrelsen besluttet af vi fremover skal betale kr. 20,00 for en kande kaffe. Der kommer opslag i klubhuset med mobilepay nummer.
   * **Senior udvalg**, består af Susanne Lundh Poulsen, Torben Lind Eriksen og Tage Mulvad – de har allerede lagt en turneringsplan hvor vi gentager de turneringer fra sidste sæson.
   * **Hold**, Tage har tilmeldt 5 hold.
   * **Træning, vi fortsætter med Leo**. Vi gentager med mandag og onsdag for juniorer, og mandag også for seniorer.
   * **Drift og vedligehold af baner**, Kurt har fået lavet en skriftlig driftsaftale med kommunen og har samtidig udfordret dem på hvorfor man skelner mellem bane 6-7 og bane 1-5, de melder tilbage.
   * Spørgsmål fra de fremmødte medlemmer:
   * **Marlene Cramer**, er bestyrelsen opmærksom på at sikre sig imod svindlere der ønsker at tage vores penge, **svar:** ja det er der styr på.
   * **Rene Herløv,** har vi forsikringer på bygningen? **svar:** ja det har vi.
   * **Rene Herløv,** har padel peaket, kunne det tænkes at vi kan få flere medlemmer? **svar:** det ved vi ikke, men vi håber selvfølgelig på flere nye medlemmer.
   * **Rene Herløv,** hvor længe kan man spille om aftenen? Lyset på banerne lyser i en time, derefter skal man op og trykke på det igen.
   * **En sagde**, har vi tænkt over at lave crowdfunding i forbindelse ned indkøb af nyt banelys? Svar: God ide, bestyrelsen ansøger kommunen samt flere fonde, men tager ideen med
   * **Johan Hjortsberg**, I forbindelse med træner udgifter, har vi flere trænere end Leo? **svar:** ja vi har også ungdomstrænere.
   * **Johan Hjortsberg**, gør vi noget for at skaffe flere medlemmer? Har vi et samarbejde med skolerne **svar:** ja vi holder tennissportens dag, og vi har flere gange haft elever fra skolerne nede og spille og vi holder en billig og god junior camp hver sommer.
   * **Johan Hjortsberg**, har I overvejet at sætte kontingent ned for juniorer også lade dem betale for træning? **svar:** ja, men vi mener ikke at det vil være en succes.
   * **Johan Hjortsberg**, giver udtryk for at træningen er for lavt prissat, i forhold til f.eks. i Ølstykke **svar:** Vi kan ikke gøre det billigere, som konstellationen er i dag, men vil tage det med som et punkt på bestyrelsesmødet
   * **Hanne-Vibeke**, er det muligt at få en ekstra booking brik, **svar:** nej ikke som det er nu, en mulighed kan være at man bestaler ekstra for at få en ekstra brik.
   * **Banernes vedligehold**, vi kommer til at mangle en person til at tage ansvar for banerne, derfor har bestyrelsen besluttet at holdspillerne bliver ansvarlige for bane 1-5, Hver holdleder er ansvarlig or én bane, der kommer opslag op omkring dette i klubhuset.
   * Umiddelbart efter mødet var slut konstituerede bestyrelsen sig således:
   * Forperson: Kurt Andreasen
   * Næstforperson: Ulrik Moll
   * Senioransvarlig: Tage Mulvad
   * Ungdomsansvarlig: Johan Hjortsberg
   * Kasserer; Kenneth Petersen
   * Sekretær: Jette Høst

**Venlig hilsen,**   
FTK Frederikssund Tennis Klub